CELEX: 62019CN0868
Language: sl
Date: 2019-11-27 00:00:00
Title: Zadeva C-868/19: Predlog za sprejetje predhodne odločbe, ki ga je vložilo Finanzgericht Berlin-Brandenburg (Nemčija) 27. novembra 2019 – M-GmbH/Finanzamt für Körperschaften

9.3.2020   
            
            
               SL
            
            
               Uradni list Evropske unije
            
            
               C 77/23
            
         
      Predlog za sprejetje predhodne odločbe, ki ga je vložilo Finanzgericht Berlin-Brandenburg (Nemčija) 27. novembra 2019 – M-GmbH/Finanzamt für Körperschaften
      (Zadeva C-868/19)
      (2020/C 77/34)
      Jezik postopka: nemščina
      
         Predložitveno sodišče
      
      Finanzgericht Berlin-Brandenburg
      
         Stranki v postopku v glavni stvari
      
      
         Tožeča stranka: M-GmbH
      
         Tožena stranka: Finanzamt für Körperschaften
      
         Vprašanja za predhodno odločanje
      
      
                  1.
               
               
                  Ali je treba člen 11(1) Direktive Sveta 2006/112/ES z dne 28. novembra 2006 o skupnem sistemu davka na dodano vrednost (1) (v nadaljevanju: Direktiva o DDV) razlagati tako, da nasprotuje določbi člena 2(2), točka 2, Umsatzsteuergesetz (zakon o prometnem davku, Nemčija; v nadaljevanju: UStG), če je z njo osebni družbi (v obravnavanem primeru: GmbH & Co. KG), katere družbeniki poleg nosilke integrirane skupine (Organträger) niso le osebe, ki so v skladu s členom 2(2), točka 2, UStG finančno vključene v podjetje nosilke integrirane skupine, preprečeno, da bi bila integrirana družba (Organgesellschaft) v okviru davčne enote (Organschaft)?
               
            
                  2.
               
               
                  Če je odgovor na prvo vprašanje za predhodno odločanje pritrdilen:
                  
                              a)
                           
                           
                              Ali je treba člen 11(2) Direktive o DDV – ob upoštevanju načela sorazmernosti in nevtralnosti – razlagati tako, da se z njim lahko utemelji izključitev takih osebnih družb, kakršna je navedena v prvem vprašanju za predhodno odločanje, iz davčne enote, ker za osebne družbe za sklenitev in spremembo družbenih pogodb v skladu z nacionalnim pravom ni predpisana obličnost in v primeru zgolj ustnih dogovorov v posameznih primerih lahko pri dokazovanju obstoja finančne vključenosti integrirane družbe obstajajo težave?
                           
                        
                              b)
                           
                           
                              Ali uporabi člena 11(2) Direktive o DDV nasprotuje, če nacionalni zakonodajalec namena preprečevanja davčnih utaj ali izogibanja plačilu davka ni izrazil že pri sprejetju ukrepa?
                           
                        
            
         (1)  UL 2006, L 347, str. 1.